अनिल चौहान

जनरल अनिल चौहान (जन्म 18 मई 1961)  भारतीय सशस्त्र सेनाओं के वर्तमान रक्षा प्रमुख (सीडीएस) हैं  |वे भारतीय सेना के एक चार सितारा जनरल और सेवानिवृत्त अधिकारी हैं। 30 सितंबर 2022 को उन्हें रक्षा प्रमुख बनाया गया था। वे परम विशिष्ट सेवा पदक, उत्तम युद्ध सेवा पदक, अतिविशिष्ट सेवा पदक, सेवा पदक, विशिष्ट सेवा पदक से सम्मानित हैं। 

जनरल अनिल चौहान अपने लगभग 40 वर्षों से अधिक के करियर में कई कमांड संभाल चुके हैं. उन्हें जम्मू-कश्मीर और उत्तर-पूर्व भारत में आतंकवाद विरोधी अभियानों में भी अनुभव है|

प्रारंभिक जीवन और शिक्षा 
लेफ्टिनेंट जनरल अनिल चौहान का जन्म 18 मई 1961 को उत्तराखंड (तब उत्तर प्रदेश) के ग्वाना, पौड़ी गढ़वाल जिला में हुआ था | चौहान ने कोलकाता में केन्द्रीय विद्यालय फोर्ट विलियम से शुरुआती पढ़ाई की. बाद में उन्होंने राष्ट्रीय रक्षा अकादमी, खडकवासला और भारतीय सैन्य अकादमी, देहरादून से स्नातक की उपाधि प्राप्त की (Lt Gen Anil Chauhan Education). चौहान की शादी अनुपमा से हुई है, जो एक आर्टिस्ट हैं (Lt Gen Anil Chauhan wife). उनकी एक बेटी है जिसका नाम प्रज्ञा है |

सैन्य सेवायें 
चौहान को चार दशकों के सैन्य करियर में 1981 में 11वीं गोरखा राइफल्स (11 Gorkha Rifles) में शामिल किया गया था. चौहान ने मेजर जनरल के रूप में बारामूला में उत्तरी कमान के एक इन्फैंट्री डिवीजन की कमान संभाली, बाद में लेफ्टिनेंट जनरल की क्षमता में 2017 से 2018 तक नागालैंड स्थित III कोर के कमांडिंग ऑफिसर के रूप में कार्य किया. जनवरी 2018 में, उन्हें महानिदेशक सैन्य अभियान (DGMO) नियुक्त किया गया था, जिसके दौरान उन्होंने दो प्रमुख सैन्य अभियानों के निष्पादन का निरीक्षण किया- 2019 पाकिस्तान के खिलाफ जवाबी हवाई हमले और ऑपरेशन सनराइज - एक संयुक्त भारत-म्यांमार आतंकवाद विरोधी हड़ताल | सितंबर 2019 में, चौहान को पूर्वी कमान के जनरल ऑफिसर कमांडिंग-इन-चीफ (GOC-in-C) के रूप में नियुक्त किया गया था. वह इस पद पर मई 2021, अपने सेवानिवृत्ति तक रहे|

सन्दर्भ

जन्म वर्ष अज्ञात (जीवित लोग)
अति विशिष्ट सेवा पदक प्राप्तकर्ता
भारतीय सैन्य अधिकारी
जीवित लोग